MLDataScientist/Wikipedia-uzbek-2024-05-01 huggingface dataset:
Chelsea Liu

Chelsea Liu (talaffuzi: Chelsi Liu; 1999-yil 31-dekabrda tugʻilgan) — Amerika va Xitoy vakili sifatida muz ustida raqs musobaqalarida qatnashgan muz raqqosasi. Hozirda AQSh vakili sifatida Daniel O'Shea bilan juftlikda konkida uchmoqda. Konkida uchish boʻyicha sobiq sherigi Brian Johnson bilan birga Xalqaro konkida uchish ittifoqi (ISU) tominidan otkazilgan Challenger musobaqalarida ishtirok etib, ikkita medalni qoʻlga kiritgan. Shuningdek, ular bir marta ISU Oʻsmirlar Gran-pri finalida va ikki marta Oʻsmirlar oʻrtasidagi Jahon chempionatida birga ishtirok etishgan.

Faoliyati 
Liu konkida uchishni 2006-yilda boshlagan U 2010-yil iyul oyida Devin Perini bilan juftlik hosil qilgan. Juftlik 2013-yilda Xalqaro konkida uchish ittifoqi (ISU) tominidan otkazilgan Oʻsmirlar oʻrtasidagi Gran-pri (JGP) seriyasida debyut qilishgan va 2014-yilgi AQSh chempionatida o‘smirlar o‘rtasida kumush medalni qo‘lga kiritishdan oldin Gran-pining ikkala bosqichda qatnashib, beshinchi o‘rinni egallagan.

Johnson bilan 
Liu 2014-yilning may oyida Brian Johnson bilan juftlik hosil qilgan Ularga Kaliforniyaning Orinj okrugida Todd Sand va Jenni Meno murabbiylik qilgan.

Liu / Johnson juftligi 2014 — 2015 -yilgi Oʻsmirlar oʻrtasidagi Gran-pri seriyasida ishtirok etgan. Germaniyada va Drezden shahrida boʻlib oʻtgan Gran-pri bosqichida bronza medalini qoʻlga kiritgan va Xorvatiyaning Zagreb shahridagi turnirda toʻrtinchi oʻrinni egallagan. Juftlikning natijalari ularga Ispaniyaning Barselona shahrida boʻlib oʻtgan 2014 — 2015-yilgi Oʻsmirlar oʻrtasidagi Gran-pri finalida ishtirok etish huquqini bergan va bu juftlik finalda oltinchi oʻrinni egallagan. 2015-yilgi AQSh chempionatida oʻsmirlar oʻrtasidagi kumush medalni qoʻlga kiritgach, juftlik 2015-yilda Estoniyaning Tallin shahrida boʻlib oʻtadigan Oʻsmirlar oʻrtasidagi Jahon chempionatida qatnashish uchun yoʻllanma olgan. Bu juftlik chempionatning qisqa dastur namoyishi bo‘yicha 5-o‘rin, erkin dasturda esa 8-o‘rinni egallab, umumiy hisobda 7-o‘rindan joy olgan.

Dasturlari

Johnson bilan

Natijalari 
GP: Gran-pri ; CS: Challenger seriyasi ; JGP: Oʻsmirlar oʻrtasidagi Gran-pri

Johnson bilan Amerika Qoʻshma Shtatlari vakili sifatida

Manbalar 

Yashayotgan insonlar
1999-yilda tugʻilganlar
Xitoy — Maldiv orollari munosabatlari

Xitoy – Maldiv orollari munosabatlari Xitoy Xalq Respublikasi va Maldiv orollari oʻrtasidagi ikki tomonlama munosabatlar sanaladi. Xitoyning Male shahrida elchixonasi bor, Maldiv orollari esa 2009-yilda Xitoy poytaxti Pekinda elchixonasini ochgan. Mamlakatlar oʻrtasida diplomatik munosabatlar 1972-yilda oʻrnatilgan.

Yuqori darajadagi tashriflar 
2011-yil may oyida Butunxitoy xalq vakillari kengashi raisi va Siyosiy byuro qoʻmitasining doimiy aʼzosi Vu Bangguo Maldiv orollariga tashrif buyurdi. 2012-yil oktabr oyida Xitoy Kommunistik partiyasi Siyosiy byurosi Doimiy qoʻmitasi aʼzosi Li Changchun, Maldiv Prezidenti Muhammad Vahid Hasan bilan uchrashuv oʻtkazdi. 2014-yil sentyabr oyida Xitoy Kommunistik partiyasi raisi va Bosh kotibi Si Tszinpin Maldiv prezidenti Abdulla Yamin bilan uchrashdi.

Hindiston reaksiyasi 
Hindiston hukumati Xitoyning Maldiv orollarida kuchayib borayotgan taʼsiridan, Xitoyning Maldivning Marao shahrida harbiy bazasini tashkil etish niyatidan xavotir bildirdi.

Maldiv orollarining Gonkong bilan munosabatlari 
2016-yilda Maldiv orollari hamda Gonkong oʻrtasida erkin savdo toʻgʻrisidagi kelishuv imzolandi. Kelishuvning asosiy qoidalari: bojlarni bekor qilish yoki kamaytirish, tarifsiz toʻsiqlarni liberallashtirish, oʻzaro savdoni rivojlantirish uchun shart-sharoitlar yaratish, bojxona tartib-taomillarini soddalashtirish, investitsiyalarni himoya qilish va ragʻbatlantirish, savdoni erkinlashtirish, nizolarni hal etishning huquqiy mexanizmini yaratish asosiy maqsadlaridan biri sanaladi. Maldiv orollari hamda Gonkong oʻrtasidagi munosabatlar iqtisodiy, ijtimoiy va madaniy jihatlarga bogʻliq, ammo xalqaro jamiyatda Gonkong erkin holatda boshqa davlatlar bilan savdo bitimlarini imzolash imkoniyatiga ega emas

Manbalar 

Xitoyning ikki tomonlama aloqalari
Maldiv orollari
Xitoy
Alejandro Gamarra

Alejandro Romero Gamarra (; 1995-yil 11-yanvarda Argentinada tugʻilgan)— paragvaylik futbolchi, „Huracán“ futbol klubi tarbiyalanuvchisi. U „Al Taawun“ futbol klubi va Paragvay terma jamoasida yarim himoyachi sifatida oʻynaydi.

Klublardagi faoliyati 
Romero Gamarra „Huracán“ futbol klubi tarbiyalanuvchisi hisoblanadi. 2013-yil 6-avgustda u „Krucero del Norte“ futbol klubiga qarshi debyut qilgan. Shuningdek, 12-oktyabr kuni „Atlético Aldosivi“ futbol klubiga qarshi kechgan bahsda Alejandro Gamarra „Huracán“ futbol klubi safida birinchi golini urgan. Shu bilan bir qatorda, 2014-yilda Alejandro Gamarra jamoaga Argentina kubogini yutib, yuqori ligaga chiqishga yordam bergan.

2015-yilning 15-fevralida „Union Santa Fe“ futbol klubiga qarshi oʻyinda Alejandro Gamarra Argentina premyer ligasida debyut qilgan.

Xalqaro faoliyati 
2015-yilda Argentina yoshlar terma jamoasi tarkibida Alejandro Gamarra Yangi Zelandiyada boʻlib oʻtgan yoshlar oʻrtasidagi jahon chempionatida ishtirok etgan. Turnirda u Panama, Avstriya va Gana  jamoalariga qarshi oʻyinlarda ishtirok etgan.

2018-yilda Alejandro Gamarra ota-onasining vatani boʻlgan Paragvay terma jamoasida oʻynashga qaror qilgan. Hamda, 12-iyun kuni Alejandro Gamarra Paragvay terma jamoasi safida Yaponiyaga qarshi oʻrtoqlik uchrashuvida debyut qilgan.

Alejandro Gamarra Paragvayning 2019-yilgi Amerika Kubogi uchun 40 kishilik dastlabki tarkibiga kiritilgan, ammo 23 nafar futbolchidan iborat yakuniy roʻyxatga kiritilmagan.

Alejandro Gamarra 2021-yilgi Amerika kubogiga boradigan futboolchilar tarkibiga kiritilgan.

Statistika

Manbalar 

Argentina U20 terma jamoasi futbolchilari
Paragvay futbolchilari
Argentinalik futbolchilar
Yashayotgan insonlar
1995-yilda tugʻilganlar
11-yanvarda tugʻilganlar
Xoja Alouddin Attor

Xoja Alouddin Attor — (?—1400) — alloma, mutasavvif va shayx.

Xoja Alouddin Attor Naqshbandiya tariqatining ulug‘ piri, avliyo, „Silsilayi sharif“dagi o‘n yettinchi halqadagi murshid, alloma boʻlgan. Uning ismi Muhammad ibn Muhammad al-Buxoriydir.

Alouddin Attor Bahouddin Naqshbandning xalifasi va kuyovi bo‘lgan. Buxoroi sharifda zodagon oilasida dunyoga kelgan. Tarix manbalarida tavallud topgan yili haqida maʼlumot keltirilmagan. Asli Xorazmlik tijoratchining o‘g‘illaridan biri bo‘lgan. Alouddin Attorning otasi ham savdogarlik bilan shug‘ullangan. Alouddin Attorning ikki akasi bo‘lib, otasi Buxoroga ko‘chib o‘tgan. Otasi vafot etgach, eng kenja o‘g‘il bo‘lgan Alouddin Attor o‘zining merosidan voz kechib, akalari Shahobiddin va Muborakka qoldirib, o‘zi Buxoro madrasalaridan biriga boradi va zohidona hayot kechiradi. Alouddin Attor madrasani tugatmasdanoq Naqshband sulukiga kirgan, bir umr piri yonida bo‘lgan. Naqshbandning boshqa bir xalifasi — Xoja Muhammad Porso Alouddin Attor iltimosi bilan „Risolai qudsiya“ („Xoja Bahouddinning qudsiy kalimalari“) kitobini bitgan va unda Alouddin Attor tilidan o‘z piri haqidagi o‘nlab rivoyat va xotiralarini keltirgan. Ularda Naqshbandning tarj.h., hayot tarzi, odatlariga oid qimmatli maʼlumotlar, hikmatli so‘zlar bayon etilgan. Ular keyinchalik Naqshband hayoti va tariqati haqidagi ko‘pgina risolalar, jumladan, ular ichida eng eʼtiborlisi — Muhammad Boqir ibn Muhammad Alining „Maqomoti Xoja Naqshband“ („Bahouddin Naqshband“, — T., 1993 y.) asari uchun muhim manba bo‘lgan.

Asli xorazmlik bo‘lgan. Xoja Alouddin Attor haqida Xoja Muhammad Porsoning „Xoja Alouddin Attor“, „Risola“ kitobida, shuningdek, Ali Safiyning „Rashahot“, Muhammad Boqirning „Maqomoti Shohi Naqshband“, Saloh ibn Muborak al-Buxoriyning „Anis at-tolibin“, Muhammad Dorushukuhning „Safinat ul-avliyo“ va boshqa manbalarda maʼlumotlar berilgan. „Tuhfat az-zoirin“da Hazrat Alouddin Attorning nasabnomasi berilgan: „Tuhfat al-ansob“da keltirilgankim: Sayid Muhammad (Alouddin Attor) ibn Sayid Amir Muhammad Buxoriy ibn Sayid Abdulloh Zarbaxsh ibn Sayid Ahmad (Sayid Ato) ibn Sayid Abu Bakr ibn Sayid Qosim ibn Sayid Muso ibn Sayid Abdulloh ibn Sayid Muhammad Shahid ibn Sayid Abdulaziz ibn Sayid Jaʼfar ibn Sayid Abdulhaq ibn Sayid Mujtahid ibn Sayid Muhammad Kabir ibn Sayid Ibrohim Rizo ibn Hazrat Ali Muso ar Rizo va boshqalar xullas to Ali r.a.gacha boradi. Xoja Alouddinni Attor deyishlariga sabab undan doimo xush bo‘y anqib turgan, shuningdek, suhbati ham yoqimli boʻlgan. Shu bois Xoja Alouddinga Attor unvoni berilgan.

Xoja Alouddin Attorning eng yetuk shogirtlari quyidagilardir: Hazrat Yaqubi Charxiy, Xoja Abdulloh Imomi Isfahoniy, Mavlono Xusomiddin Porso Balxiy, Mavlono Abu Said, Shayx Umar Moturidiy, Sayid Sharif Jurjoniy, Mavlono Nizomiddin Xomush va boshqalar.
Xoja Alouddin Attorning o‘g‘lining ismi Hasan Attordir. Xoja Alouddin oilasi bilan birga Denovga (hozirgi Surxondaryo viloyatidagi shahar) borib, o‘sha yerdagi xonaqohda shogirtlar tarbiyasi bilan mashg‘ul bo‘ladi. Xoja Alouddin Attor 1400-yil vafot etadi. Uning qabri Denovdadir.

Manbalar 

Muhaddislar
Hadisshunoslar
Avliyolar
Xoja Abu Nasr Porso

Xoja Abu Nasr Porso — (?—1461) — alloma va muhaddis.
Xoja Abu Nasr avliyolar qutbi, buyuk tarbiyachi, naqshbandiya tariqati piri murshidi hisoblanadi. U shariatu tariqat ilmini o‘z otasi Hazrat Xoja Porsodan o‘rgangan. Xoja Abu Nasr toʻgʻrisida „Nasoim ul-muhabat“da, „Tarixi tomm“da, „Nafotul uns“da, „Tuhfat az-zoirin“, „Rashahot“da va boshqa o‘nlab kitoblarda maʼlumotlar mavjud.
Alisher Navoiyning yozishicha, kimeki qay masala bilan Xoja Abu Nasrga murojaat etsa, ul zoti sharif: „Qani kitobni ko‘raylik-chi!“ — deb, o‘sha masalaga doir kitobni ochar ekanlar. Va karomatni ko‘ringki, albatta so‘ralgan masala javobi berilgan sahifa ochilgan bo‘larkan". Xoja Abu Nasr odobu axloqda xam barchaga namuna bo‘lgan. Naql qilinishicha, Hazrat Abu Nasrning tog‘alari bir kun xizmatkorlaridan ranjib, uni hag‘orat bera boshlaydilar. Xoja Abu Nasr tog‘alariga, jahlingizni tark aylang deb nasihat beradilar, dekin nasihat qabul bo‘lmaydi. Shunda Xojo Abu Nasr: „Iltimos, tog‘aijon, men uchun bir Qurʼon tilovat qiling!“ -deydilar. Noiloj tog‘alari dashnom bermoqdan to‘xtab, tilovat qilibdilar va shundan so‘ng g‘azabdan tushibdilar. Abu Nasrning shogirdlari Xoja Burhoniddin edi. Xoja Burhoniddinning yozishicha, Abu Nasr deganlarki, padari buzrugvorim vafot qilganlarida, men yonlarida emas edim. Kelib muborak yuzlaridan pardani ko‘tardim. Ko‘rdimki, ko‘zlarini ochdilar va menga qarab tabassum qildilar. Bu holni ko‘rganda iztirobim oshdi, oyoqlari tomoniga o‘tib, yuzimni oyoqlariga surtdim, shu zahot oyoqlarini tortdilar. Xoja Abu Nasr 1461-yilda vafot etgan.

Manbalar 

Muhaddislar
Hadisshunoslar
Buxoro avliyolari
Brian Johnson

Brian Johnson (talaffyzi: Brayan Jonson; 1995-yil 5-noyabrda tugʻilgan) — Amerika vakili sifatida muz ustida raqs musobaqalarida qatnashgan sobiq muz raqqosi. Jessica Calalang bilan birga uch karra AQSh milliy chempionatining kumush medali sovrindori (2020-22) va uch karra Challenger musobaqasining sovrindori, shu jumladan 2019 CS Warsaw Cup turnirining oltin medali sohibi boʻlgan.

Faoliyatining boshida Chelsea Liu bilan juftlikda konkida uchib, u bilan birga Xalqaro konkida uchish ittifoqi (ISU) tominidan oʻtkazilgan Challenger musobaqalarida ishtirok etib, ikkita medalni qoʻlga kiritgan. Shuningdek, ular bir marta ISU Oʻsmirlar Gran-pri finalida va ikki marta Oʻsmirlar oʻrtasidagi Jahon chempionatida birga ishtirok etishgan.

Shaxsiy hayoti 
Brian Johnson 1995-yil 5-noyabrda Michigan shtatining Royal Oak shahrida tugʻilgan.

Faoliyati 
Brian Johnson konkida uchishni 2001-yilda boshlagan.

Chelsea Liu bilan 
Brian Johnson 2014-yilning may oyida Liu bilan juftlik hosil qilgan. Ularga Kaliforniyaning Orinj okrugida Todd Sand va Jenni Meno murabbiylik qilgan.

Liu / Johnson juftligi 2014 — 2015 -yilgi Oʻsmirlar oʻrtasidagi Gran-pri seriyasida ishtirok etgan. Germaniyada va Drezden shahrida boʻlib oʻtgan Gran-pri bosqichida bronza medalini qoʻlga kiritgan va Xorvatiyaning Zagreb shahridagi turnirda toʻrtinchi oʻrinni egallagan. Juftlikning natijalari ularga Ispaniyaning Barselona shahrida boʻlib oʻtgan 2014 — 2015-yilgi Oʻsmirlar oʻrtasidagi Gran-pri finalida ishtirok etish huquqini bergan va bu juftlik finalda oltinchi oʻrinni egallagan. 2015-yilgi AQSh chempionatida oʻsmirlar oʻrtasidagi kumush medalni qoʻlga kiritgach, juftlik 2015-yilda Estoniyaning Tallin shahrida boʻlib oʻtadigan Oʻsmirlar oʻrtasidagi Jahon chempionatida qatnashish uchun yoʻllanma olgan. Bu juftlik chempionatning qisqa dastur namoyishi bo‘yicha 5-o‘rin, erkin dasturda esa 8-o‘rinni egallab, umumiy hisobda 7-o‘rindan joy olgan.

Dasturlari

Chelsea Liu bilan

Natijalari 
GP: Gran-pri ; CS: Challenger seriyasi ; JGP: Oʻsmirlar oʻrtasidagi Gran-pri

Chelsea Liu bilan Amerika Qoʻshma Shtatlari vakili sifatida

Manbalar 

Yashayotgan insonlar
Angola — Xitoy munosabatlari

Angola — Xitoy munosabatlari. Angola — Xitoy munosabatlari ikki tomonlama munosabatlar hisoblanadi. Mamlakatlar oʻrtasida diplomatik munosabatlar 1983-yilda oʻrnatilgan.

Tarixi 
1963-yilda Keniyada Xitoy tashqi ishlar vaziri Chen Yi Shimoliy Angola xalqlari ittifoqi bosh kotibi Jonash Savimbiga Xitoy unga „keng koʻlamli harbiy yordam“ berishini aytdi. 1966-yilda Jonas Savimbi boshchiligidagi UNITA isyonchilari Kassamba shahrida portugallarga hujum qilishdi. Hujum kutilgan natijalarni bermadi, isyonchilar mamlakatdan yogʻoch eksportini toʻxtata olmadilar va Portugaliya mustamlakachilarining keyingi harakatlari UNITAning bir nechta aʼzolarining oʻlimiga olib keldi.

Ixtilof 
1975-yil 3-dekabrda Amerika va Xitoy rasmiylarining uchrashuvi boʻlib oʻtdi, unda Bosh vazir oʻrinbosari Deng Syaopin, Tashqi ishlar vaziri Tsyao Guanxua, Prezident Jerald Ford, davlat kotibi Genri Kissinjer, Milliy xavfsizlik boʻyicha maslahatchi Brent Skoukroft va Jorj Gerbert Uoker Bush qatnashdilar. Genri Kissingerning taʼkidlashicha, AQSh „muqobil harbiy kuchlar yaratilishi bilanoq Janubiy Afrikani Angoladan siqib chiqarishga“ tayyor. Xitoyliklar MPLAga qarshi UNITAni qoʻllab-quvvatlashlarini eʼlon qildilar. Jerald Ford shunday dedi: „Biz Janubiy Afrikaning Angoladagi siyosatiga hech qanday aloqamiz yoʻq va Janubiy Afrikani bu mojarodan olib chiqish uchun harakat qilamiz“. Angolaning shimolini qoʻllab-quvvatlash uchun 35 million AQSh dollarini maʼqullaganini aytdi. 1979-yil fevral oyida Angola prezidenti Antonio Neto Xitoyning Vetnamga bostirib kirishini qoraladi. 2012-yil 25-avgustda Angolada hibsga olingan 37 nafar Xitoy fuqarosi Angolaga qarshi jinoiy harakatlarga aloqadorlikda gumon qilinib, Xitoyga ekstraditsiya qilindi.

Iqtisodiy aloqalar 
2007-yilda Angola Xitoyning Afrikadagi eng yirik savdo sherigiga aylandi. 2010-yilda ikki davlat oʻrtasidagi tovar ayirboshlash hajmi 24,8 milliard AQSH dollarini tashkil qildi. 2011-yilda va 2012-yilning birinchi 8 oyi davomida Angola Xitoyning Afrikadagi Janubiy Afrikadan keyin ikkinchi yirik savdo sherigiga aylandi.

Angolaga Xitoy sarmoyasi 
2000-yilda birinchi Xitoy-Afrika hamkorlik forumi boʻlib oʻtdi, Pekin Angola iqtisodiyotini rivojlantirishni moliyalashtirish uchun rasmiy loyihalar uchun 465 million AQSh dollari ajratdi. Xitoyning Eksim banki Luanda temir yoʻlini rekonstruksiya qilish uchun 90 million AQSh dollari ajratdi. Angola mamlakat infratuzilmasini rivojlantirish uchun Exim Bankdan 1 milliard AQSh dollari miqdorida kredit oldi. 2014-yilda Xitoy krediti va xitoylik mutaxassislar hisobidan Benguela temir yoʻli Angolada qayta ishga tushirildi.

Manbalar 

Xitoyning ikki tomonlama aloqalari
Xitoy
Angola
Corey Millen

Corey Eugene Millen () (1964 yil 30 martda tugʻilgan) – amerikalik sobiq professional xokkeychi. Corey Millen 1990—1997-yillarda Milliy xokkey ligasida beshta jamoada oʻynagan. Xalqaro miqyosda Corey Millen 1984 va 1988-yilgi Qishki Olimpiada oʻyinlarida ishtirok etgan bir qancha turnirlarda Amerika Qo'shma Shtatlari milliy xokkey terma jamoasi safida ishtirok etgan. 2020-yilda Corey Millen Shimoliy Amerika xokkey ligasi vakili „St, Cloud Norsemen“ xokkey jamoasining bosh murabbiyi etib tayinlangan.

Faoliyati

NHL 
Corey Millen 1982-yilgi NHLga kirish loyihasida „New York Rangers“ xokkey klubi safiga qabul qilingan.

Corey Millen Milliy xokkey ligasidagi faoliyatini 1990-yilda „New York Rangers“ xokkey klubi bilan boshlagan va u yerda toʻrtta oʻyinda maydonga tushgan. Corey Millen, shuningdek, „Los Angeles Kings“, „New Jersey Devils“, „Dallas Stars“ va „Calgary Flames“ xokkey jamoalarida faoliyat olib borgan. Corey Millen 1997-yilgi mavsumdan keyin NHLni tark etdi.

Yevropa 
Keyinchalik, Corey Millen Yevropaga koʻchib oʻtdi. Corey Millen bu yerda 1987-yildan 1989-yilgacha Shveysariya milliy ligasi vakili „HC Ambri-Piotta“ xokkey klubi safida harakat qildi.

1997-yilda Corey Millen Germaniyaning Deutsche Eishockey Ligasi vakili „Kölner Haie“ xokkey klubi safiga qoʻshildi.

Murabbiylik 
2011-yilda Corey Millen Shimoliy Amerika xokkey ligasi (NAHL) vakili „Alaska Avalanche“ xokkey klubi bosh murabbiyi erib tayinlandi. Shundan soʻng, Corey Millen 2013-yildan 2016-yilgacha NAHL vakili „Minnesota Wilderness“ klubi bosh murabbiyi sifatida faoliyat yuritdi.

Faoliyat statistikasi

Muntazam mavsum va pley-off oʻyinlari

Mukofotlar

Manbalar 

Yashayotgan insonlar
1964-yilda tugʻilganlar
Alifbo boʻyicha xokkeychilar‎
AQSh xokkeychilari
Omad

Omad — tasodifiy yoki oldindan aytib boʻlmaydigan holatlar toʻplamini subyektiv ijobiy baholash. Sinonimlar: omad, baʼzida tasodif, baxt ham deyiladi. Omad hodisalarning istalgan natijasini koʻrsatishi mumkin. Ayniqsa, omad natija insonning harakatlariga bogʻliq boʻlmaganida koʻrinadi. Masalan: lotereya, ruletka yoki boshqa qimor oʻyinlarini yutib olish ham omad deyilishi mumkin.

Omad, shuningdek, erishilgan muvaffaqiyat; inson hayotidagi tasodifiy, oldindan aytib boʻlmaydigan yoki hisobga olinmagan holatlarning tasodifiyligi natijasida yuzaga kelgan ijobiy idrok etilgan hodisa ham hisoblanadi.

Omad ramzlari 
Gʻarb madaniyatida xurofotlardan kelib chiqqan omad ramzlari toʻrt bargli sebarga, taqa, moʻri tozalovchi, xonqizi, quyon oyogʻi va boshqalar hisoblanadi. Yapon tilida, masalan, maneki-neko (yapon quyoni) soʻzi omadni bildiradi.

Muvaffaqiyatda omadning roli 
Insonning moliyaviy muvaffaqiyati (boylik orttirish) birinchi navbatda vaziyatlarning (omadning) baxtli kombinatsiyasi bilan belgilanadi, buning uchun insonning qobiliyatlari yoki shaxsiy fazilatlari unchalik muhim emas.

Dinda omad 
Pravoslavlikda omad tilash magʻrurlik gunohining namoyon boʻlishi hisoblanadi va omadga umid qilish — bu izlayotgan narsangizni tekinga, kuch sarflamasdan olish istagi hisoblanadi. Pravoslav nasroniy uchun „omad“ soʻzi mantiqiy maʼnoga ega emas.

„Omad“ning Injildagi nomi „Molox“ deb koʻrsatiladi, u jinning nomi va u Rimliklar, Shumerlar va Karfagenliklar orasida baxt xudosi boʻlgan deb ishoniladi. Shuning uchun bu cherkov oʻz izdoshlariga odamlarga omad tilashdan man qiladi.

Buryatiya buddistlari Sagaalganning ikkinchi kunida osilgan „khii morin“ („omad oti“) bayrogʻi omad keltiradi, deb hisoblashadi.

Sintoizmda omad keltiradigan yettita xudo bor: ular yetti omad xudosi (, Shichifuku-jin) hisoblanadi.

Manbalar
Xoja Alouddin G‘ijduvoniy

Xoja Alouddin G‘ijduvoniy — (1336—1428) — alloma va muhaddis.
Naqshbandiya tariqatining ulug‘ piri, avliyo, tarbiyachi Hazrat Alouddin G‘ijduvoniy 1336-yilda tavallud topgan. O‘n olti yoshida Hazrat Amiri Kalon Vosho‘yiga murid bo‘lgan. Hazrat Vosho‘yi Sayid Mir Kulolning muridi hisoblanadi. Hazrat Alouddin G‘ijduvoniy Hazrat Amiri Kalon Vosho‘yidan zikri xufiya taʼlimini olgan. Hazrat Alouddin yigitlik vaqtlarida Hazrat Bahouddin Naqshbandga murid bo‘lib, uning nazariga tushadi. Hazrat Bahouddin vafotidan so‘ng Xoja Muhammad Porsoga muridu muhib bo‘ladi. Alisher Navoiyning „Nasoim ul-muhabbat“ asarida, yozilishicha, „va azim istig‘roqi bor ermish. Ba bag‘oyat shirintakallum ermish“. Maʼlum bo‘layaptiki, Xoja Alouddin G‘ijduvoniyda kuchli istig‘roq bor ekan. „Istig‘roq“ — g‘arq bo‘lish, biror narsani boshdan oxirigacha egallash, ishg‘ol qilish hisoblanadi. So‘fiylikda esa Allohdan boshqa hamma narsa bilan aloqani uzib, vajd va holga taslim bo‘lish hisoblanadi. Demak, Xoja Alouddin Allohning ishqiga g‘arq bo‘lgan zot boʻlgan va uning suxani shirin bo‘lib, suhbatdosh qalbini tez zabt eta olgan. Xoja Alouddin G‘ijduvoniy 1428-yil vafot etadi. Xoja Muhammad Porsoning o‘g‘illari Hazrat Abu Nasr Porso Xoja Alouddinning janozalarida deydilarki: „Biz to shu vaqtgacha, Hazrat Alouddin G‘ijduvoniy soyalarida va himoyalari barakotida emin va osuda edik. Bu kun Hazrat Alouddin G‘ijduvoniy Haq Subhonahu taoloning javori rahmatiga ketdilar. Emdi ul mahal tururkim, qo‘rqaman!“ Hazrat Alouddin G‘ijduvoniyni Buxorodagi Namozgoh masjidi janubida joylashgan mashhur Filmarza (Pirimarza) qishlog‘idagi Tal (tepalik) ustiga dafn qilingan. Ushbu	ziyoratgoh	Buxoro	g‘isht zavodi janubiy devoriga tutash tepalikdadir. Ziyoratgoh taʼmirtalab hisoblanadi.

Manbalar 

Muhaddislar
Hadisshunoslar
Buxoro avliyolari
Bilisht

Bilisht () — Albaniya janubi-sharqidagi Korche okrugidagi shahar va sobiq munitsipalitet. 2015-yilda hukumat islohotida u Devoll munitsipalitetining boʻlinmasi va qarorgohiga aylandi. Shahar Devoll tumanining qarorgohi edi. 2011-yilgi aholini roʻyxatga olish maʼlumotlariga koʻra aholi soni 6250 kishi edi. Shahar Gretsiya bilan chegaradosh. Chegaradagi eng yaqin grek qishlogʻi Florina mintaqaviy hududidagi Kristallopigidir. Bilisht dengiz sathidan 890 metr balandlikda joylashgan va yozi salqin, qishi sovuq kontinental iqlimga ega. U mahalliy qishloq xoʻjaligi, togʻ-kon sanoati, oziq-ovqat va toʻqimachilik sanoati uchun iqtisodiy markaz boʻlib xizmat qiladi. Futbol klublari bor (Bilisht Sporti).

Geografiyasi 
Bilisht shahri Albaniyaning eng janubi-sharqiy shahri. U Devoll vodiysidan sharqda, dengiz sathidan taxminan 880-970 m balandlikda joylashgan. 1,4 km2 maydonni egallagan tepaliklari bor. Dengiz sathidan oʻrtacha 925 m balandlikda joylashgan Bilisht Albaniyaning Ersekë (dengiz sathidan 1020 m)dan keyin ikkinchi eng baland shahri hisoblanadi.

Shahar juda qulay geografik mavqega ega, chunki u Albaniyani Gretsiya bilan Kapshtie bojxonasi orqali bogʻlaydigan avtomobil yoʻli orqali oʻtadi. Shimolda shahar Bitinke bilan chegaradosh (3 km sharqda), sharqda Kokogllava (dengiz sathidan 1140 m), Stranra (dengiz sathidan 1280 m), Sellce (Bilisht yaqinidagi qarorgoh) va Vernik (5) tepaliklari bilan chegaralangan. Shuningdek, janubi-sharqdan Vishochice bilan chegaradosh. Bilishtda 12 mingga yaqin aholi istiqomat qiladi va Devoll munitsipalitetining poytaxti hisoblanadi.

Musulmon so‘fiy avliyo Qozim boboning maqbarasi Bilishtda joylashgan.

Iqlimi 
Bilishtdagi iqlim Oʻrta yer dengizi bilan bogʻliq. Dengiz sathining balandligi (930 m), shuningdek, dengizdan uzoqligi Bilishtda yozni issiq va serhosil, qishi sovuq va qorli boʻlishini taʼminlaydi.

Oʻrtacha yillik harorat 9,9 daraja. Yilning eng issiq oyi iyul oyining oʻrtacha harorati 19,5 daraja, bu yerda eng yuqori va eng past harorat kechasi 14 darajadan, kunduzi 26,6 darajagacha. Eng sovuq oy yanvar oyi boʻlib, oʻrtacha 0,2 daraja boʻlib, oʻrtacha harorat kechasi −3,6 darajadan, kunduzi 4,1 darajagacha. Maksimal harorat 1988-yil iyul oyida (39 daraja), minimal daraja 2012-yil yanvar oyida (-20 daraja) qayd etilgan. Yillik harorat oraligʻi 19,3 daraja.

Taʼlim tizimi 
1881-1882 yillarda Bilishtda Usmonli oʻrta maktabi (rushtiye) ochildi. Oʻn ikki yil oʻtgach, u talabalarning kamayishi tufayli yopildi.

Boshqaruvi 
17 aʼzodan iborat Devoll shahar kengashi bor. 2000-yillarning boshlarida boʻlib oʻtgan mahalliy alban saylovlarida ruminlar jamiyati aʼzosi munitsipal kengashga maslahatchi sifatida saylangan. 2011-yilda Albaniyada boʻlib oʻtgan mahalliy saylovlarda Makedoniya ozchilik partiyasi munitsipal kengashga bir maslahatchini saylashga muvaffaq boʻldi.

Ommaviy madaniyati 
Bilisht shahri erkaklarning jasorati, or-nomusi va oilaviy qadriyatlariga bagʻishlangan alban polifonik qoʻshigʻi Në plepat Bilishtit (Bilisht teraklari) yaratilgan.

Galereya

Manbalar

Havolalar 
 Visit Devoll Tourist Guide

Albaniya
Albaniya aholi yashash punktlari